Užliedžių mokykla-daugiafunkcis centras

Užliedžių mokykla – buvusi mokykla Užliedžiuose (Kauno rajonas). Domeikavos gimnazijos skyrius. Vykdo ikimokyklinį, priešmokyklinį ir pradinį ugdymą. Įstaigos kodas 305824092.Kauno r. Užliedžių mokykla-daugiafunkcis centras. Vz.lt (tikrinta 2022-05-31). Mokykla veikia kultūros centro pastate, kuriame anksčiau buvo ir seniūnijos administracija.

 Istorija 

XIX a. pabaigoje Užliedžiuose veikė daraktorių mokykla. Daraktorius buvo valstietis Mykolas Noseckis, mokęs vaikus lietuvių ir lenkų kalbomis. 1892 m. mokykla buvo susekta.

1924 m. įkurta pirmoji pradinė mokykla. 1933 m. joje mokėsi 35 mokiniai, 1979 m. – 27. Grąžinus mokyklos pastatą buvusiems jo savininkams, 1989 m. ji perkelta į Užliedžių kultūros namų patalpas, kurias geranoriškai savivaldybei perdavė buvusio LVA mokomojo ūkio darbuotojai, už pajus išsipirkę pastatą. Mokykloje tuo metu dirbo 2 mokytojai, mokėsi 26 mokiniai. 1992 m. į Užliedžių kultūros namus buvo perkelta Linkuvos devynmetė mokykla, tad pradinė mokykla buvo reorganizuota į Užliedžių devynmetę mokyklą. Mokykloje dirbo 13 pedagogų, mokėsi ~90 moksleivių iš Užliedžių ir Giraitės. Mažėjant mokinių skaičiui, 1999 m. mokykla vėl reorganizuota į pradinę, joje tuo metu dirbo 3 pedagogai, mokėsi 37 mokiniai.Mokykla. Uzliedziubc.lt (tikrinta 2022-05-31).

Vykdant Kauno rajono savivaldybės mokyklų tinklo pertvarką, 2005 m. mokykla reorganizuota į Domeikavos mokyklos Užliedžių skyrių, o 2021 m. išregistruota.

2020 m. pradėta centro rekonstrukcija, pastatytas trečias aukštas su klasėmis, sporto sale, valgykla.„Pakaunėje startuoja dar keturi modernizavimo projektai“. Kauno diena. Nuoroda tikrinta 2022-05-31.„Kauno rajono savivaldybė nelaužo tradicijos: ir šiemet rugsėjo 1-ąją duris atvers nauja mokykla“. Kauno diena. Nuoroda tikrinta 2022-05-31. Nuo 2022 m. centro patalpose veikia Užliedžių biblioteka.Duris atvėrė naujose patalpose įsikūrusi Užliedžių biblioteka. Kas vyksta Kaune. Nuoroda tikrinta 2022-05-31.

 Šaltiniai 

 Nuorodos 


Kategorija:Kauno rajono savivaldybės mokyklų skyriai
Kategorija:Lietuvos pradinės mokyklos
Kategorija:Užliedžiai